Sigrid Fick

Sigrid Fick, (o.s. Frenckell; 28. maaliskuuta 1887 Helsinki, Suomi – 4. kesäkuuta 1979 Tukholma, Ruotsi) oli Suomessa syntynyt ruotsalainen tennispelaaja.

Fickin vanhemmat olivat päätoimittaja Arthur Reinhold Frenckell ja Hedvig Rosina von Haartman. Hän pääsi ylioppilaaksi 1905 (Nya svenska samskolan i Helsingfors) ja oli naimisissa 1910–1928 luutnantti Henrik E. W. Fickin kanssa. Fick oli kansainvälisesti menestynyt tennispelaaja ja -valmentaja. Hän omisti pensionaatin Firenzessä ja toimi myös hotelliemäntänä Helsingissä.

Fick saavutti Tukholman kesäolympialaisissa 1912 hopeaa sekanelinpelissä ja pronssia sekasisänelinpelissä Gunnar Setterwallin kanssa. Sekanelinpelin loppuottelussa Fick ja Setterwall hävisivät Saksan Heinrich Schomburgkille ja Dora Köringille erin 4–6, 0–6. Hän kilpaili myös Antwerpenin kesäolympialaisissa 1920 sekä Pariisin kesäolympialaisissa 1924.

Lähteet 

Ruotsalaiset tennispelaajat
Ruotsalaiset olympiamitalistit
Vuonna 1887 syntyneet
Vuonna 1979 kuolleet